Oficiālais Vēstnesis L 236 , 23/09/2003 Lpp. 0808 - 0808



5. NODOKĻU POLITIKA 1. 31977 L 0388: Padomes Sestā direktīva 77/388/EEK ( 1977. gada 17. maijs) par to, kā saskaņojami dalībvalstu tiesību akti par apgrozījuma nodokļiem — Kopēja pievienotās vērtības nodokļu sistēma: vienota aprēķinu bāze (OV L 145, 13.6.1977., 1. lpp.), kurā jaunākos grozījumus izdara: - 32002 L 0038: Padomes 7.5.2002. Direktīva 2002/38/EK (OV L 128, 15.5.2002., 41. lpp.). a) Atkāpjoties no Direktīvas 77/388/EEK 12. panta 3. punkta a) apakšpunkta, Čehijas Republika var līdz 2007. gada 31. decembrim saglabāt samazinātu pievienotās vērtības nodokļa likmi, kas nav mazāka par 5 %, attiecībā uz a) siltumenerģijas piegādi mājsaimniecībām un mazajiem uzņēmumiem, kas saistībā ar apkuri un karstā ūdens ražošanu nav reģistrēti kā PVN maksātāji, šo noteikumu neattiecinot uz siltumenerģijas ražošanas izejvielām, un b) celtniecības pakalpojumiem, ko sniedz saistībā ar mājokļu būvniecību, ja šādus pakalpojumus sniedz, īstenojot sociālo politiku, šo noteikumu neattiecinot uz celtniecības materiāliem. b) Piemērojot Direktīvas 77/388/EEK 28. panta 3. punkta b) apakšpunktu, Čehijas Republika var saglabāt atbrīvojumu no pievienotās vērtības nodokļa pasažieru starptautiskajiem pārvadājumiem, kas minēti direktīvas F pielikuma 17. punktā, kamēr nav izpildīts direktīvas 28. panta 4. punktā izklāstītais nosacījums vai kamēr tādu pašu atbrīvojumu piemēro kāda no pašreizējām dalībvalstīm, atkarībā no tā, kurš termiņš beidzas agrāk. 2. 31992 L 0079: Padomes Direktīva 92/79/EEK ( 1992. gada 19. oktobris) par nodokļu saskaņošanu cigaretēm (OV L 316, 31.10.1992., 8. lpp.), kurā jaunākos grozījumus izdara: - 32002 L 0010: Padomes 12.2.2002. Direktīva 2002/10/EK (OV L 46, 16.2.2002., 26. lpp.). Atkāpjoties no Direktīvas 92/79/EEK 2. panta 1. punkta, Čehijas Republika var līdz 2006. gada 31. decembrim atlikt vispārējā minimālā akcīzes nodokļa — 57 % no mazumtirdzniecības cenas (iekļaujot visus nodokļus) un ne mazāk kā EUR 60 par 1000 cigaretēm — piemērošanu cigaretēm vispieprasītākajā cenu kategorijā, ar nosacījumu, ka šajā laikposmā Čehijas Republika pakāpeniski pielāgo savu akcīzes nodokli vispārējam minimālajam nodoklim, kas paredzēts direktīvā. Tāpat Čehijas Republika var līdz 2007. gada 31. decembrim atlikt vispārējā minimālā akcīzes nodokļa — EUR 64 mazumtirdzniecības cenai (iekļaujot visus nodokļus) — piemērošanu cigaretēm vispieprasītākajā cenu kategorijā, ar nosacījumu, ka šajā laikposmā Čehijas Republika pakāpeniski pielāgo savas akcīzes nodokļa likmes vispārējam minimālajam akcīzes nodoklim, kas paredzēts direktīvā. Neskarot 8. pantu Padomes Direktīvā 92/12/EEK par vispārēju režīmu akcīzes precēm un par šādu preču glabāšanu, apriti un uzraudzību [2], un informējot Komisiju, dalībvalstis var laikā, kamēr tiek piemērota kāda no iepriekš paredzētajām atkāpēm, attiecībā uz cigaretēm, ko attiecīgajās valstīs varētu ievest no Čehijas Republikas, papildus nemaksājot akcīzes nodokli, saglabāt tādus pašus kvantitatīvos ierobežojumus, kādi tiek piemēroti ievešanai no trešām valstīm. Dalībvalstis, kas izmanto šādu iespēju, var veikt vajadzīgās pārbaudes, ar nosacījumu, ka šādas pārbaudes neiespaido iekšējā tirgus pareizu darbību. 3. 31992 L 0080: Padomes Direktīva 92/80/EEK ( 1992. gada 19. oktobris) par nodokļu saskaņošanu tabakas izstrādājumiem, kas nav cigaretes (OV L 316, 31.10.1992., 10. lpp.), kurā jaunākos grozījumus izdara: - 32002 L 0010: Padomes 12.2.2002. Direktīva 2002/10/EK (OV L 46, 16.2.2002., 26. lpp.). Atkāpjoties no Direktīvas 92/80/EEK 3. panta 1. punkta, Čehijas Republika var līdz 2006. gada 31. decembrim atlikt vispārējā minimālā akcīzes nodokļa piemērošanu tabakas izstrādājumiem, kas nav cigaretes. Neskarot 8. pantu Padomes Direktīvā 92/12/EEK par vispārēju režīmu akcīzes precēm un par šādu preču glabāšanu, apriti un uzraudzību [2], un informējot Komisiju, dalībvalstis var laikā, kamēr tiek piemērota iepriekš paredzētā atkāpe, attiecībā uz tabakas izstrādājumiem, kas nav cigaretes un ko attiecīgajās valstīs varētu ievest no Čehijas Republikas, papildus nemaksājot akcīzes nodokli, saglabāt tādus pašus kvantitatīvos ierobežojumus, kādi tiek piemēroti ievešanai no trešām valstīm. Dalībvalstis, kas izmanto šādu iespēju, var veikt vajadzīgās pārbaudes, ar nosacījumu, ka šādas pārbaudes neiespaido iekšējā tirgus pareizu darbību. [2] OV L 76, 23.3.1992., 1. lpp. Direktīvā jaunākie grozījumi izdarīti ar Padomes Direktīvu 2000/47/EK (OV L 193, 29.7.2000., 73. lpp.). --------------------------------------------------